17 кастрычніка

## Падзеі
* 1346 — падчас бітвы пры Нэвілз-Кросе была разгромленая армія Шатляндыі ангельскімі войскамі. Шатляндзкі кароль Давід ІІ ўзяты ў палон.
* 1404 — Папам рымскім становіцца Казіма Джэнціле Мільёраці, бярэ сабе імя Інакентыя VII і правіць да 6 лістапада 1406 году
* 1448 — туркі разьбіваюць вугорскія войскі ў другой бітве на Косавым полі
* 1483 — папа рымскі Сыкст IV стварае гішпанскую інквізыцыю з мэтай выгнаньня з Гішпаніі арабаў ды жыдоў
* 1604 — нямецкі астраном Ёган Кеплер пачаў назіраньні за звышновай зоркай (SN 1604), якую потым назавуць яго імём
* 1831 — Майкл Фарадэй адкрыў зьяву электрамагнітнай індукцыі
* 1869 — па заданьні газэты «Нью-Ёрк Геральд» амэрыканскі падарожнік Генры Морган Стэнлі адправіўся шукаць экспэдыцыю Дэйвіда Лівінгстана, які зьнік у Афрыцы
* 1905 — Мікалай II падпісаў Маніфэст аб дараваньні лібэральных свабод і наданьні Дзяржаўнай Думе заканадаўчых паўнамоцтваў
* 1918 — Вугоршчына аб’явіла аб незалежнасьці ад Аўстрыі
* 1924 — у Пінску заснаваны Музэй Беларускага Палесься
* 1933 — выйшаў першы нумар амэрыканскага журнала Newsweek (тады насіў назву News-Week)
* 1933 — Альбэрт Айнштайн прыехаў у Нью-Ёрк як бежанец з нацысцкай Нямеччыны
* 1959 — паўднёваафрыканская кампанія «Дэ Бірс» аб’явіла аб тым, што ёю былі зроблены першыя штучныя алмазы
* 1961 — адкрыўся XXII зьезд КПСС (праходзіў да 31 кастрычніка), на якім была прынятая 3-я Праграма КПСС і аб’яўлена задача пабудовы камуністычнага грамадзтва да 1980 году
* 1961 — у нью-ёрскім Музэі сучаснага мастацтва была выстаўлена карціна Анры Матыса «Човен». Толькі 3 сьнежня нехта зьвярнуў увагу на тое, што картына вісіць нагамі ўгору.
* 1962 — першы выступ «Бітлз» на брытанскім телебачаньні на канале «TV Granada» ў перадачы «People and Places»
* 1967 — у Нью-Ёрку адбылася прэм’ера мюзікла «Валасы»
* 1968 — пачаўся паэтапны вывад союзных войскаў з тэрыторыі Чэхаславакіі
* 1988 — у Лёндане ўпершыню выканана 10-я сымфонія Людвіга ван Бэтховэна, якую доўгі час не маглі знайсьці. Яна была адрэстаўравана ангельскім дасьледчыкам Бары Куперам на падставе знойдзеных у Бэрліне папераў вялікага кампазытара
* 1990 — прэм’ера спэктаклю «Тутэйшыя» ў Купалаўскім тэатры

## Нараджэньні
* 1696 — Аўгуст Сас, курфюрст саксонскі, кароль польскі і вялікі князь літоўскі
* 1727 — Джон Ўілкіс, брытанскі палітычны рэфарматар, мэр Лёндану
* 1729 — П’ер Мансіньі, францускі кампазытар, стваральнік камічнай опэры
* 1734 — Рыгор Арлоў, расейскі фэльдмаршал, граф, фаварыт Кацярыны II
* 1813 — Георг Бюхнэр, нямецкі паэт і драматург, мэдык
* 1865 — Люцыян Жалігоўскі, польскі вайсковы і палітычны дзяяч, генэрал
* 1903 — Андрэй Грэчка, Маршал Савецкага Саюзу, міністар абароны СССР (1967—1976)
* 1912 — Ян Павал I, папа рымскі
* 1931 — Анатоль Прыстаўкін, расейскі пісьменьнік («Ночевала тучка золотая», «Кукушата»)
* 1937 — Мікалай Чаргінец, беларускі пісьменьнік і палітык, чалец Савету Рэспублікі Нацыянальнага сходу Рэспублікі Беларусь
* 1958 — Тодар Баткаў, баўгарскі бізнэсмэн і адвакат, вядомы перш за ўсё як уладальнік футбольнага клюбу «Леўскі» з Сафіі
* 1967 — Зьміцер Піневіч, 9-ы міністар аховы здароўя Беларусі (зь 2020 году)
* 1968 — Грэм Ле Со, былы ангельскі футбаліст, левы абаронца
* 1974 — Эмінэм (сапраўднае імя Маршал Брус Мэтэрс III), амэрыканскі рэп-выканаўца
* 1987 — Эліёт Грандэн, францускі футбаліст кангалескага паходжаньня, цэнтральны атакуючы паўабаронца

## Сьмерці
* 1740 — Анна Іаанаўна, расейская імпэратрыца
* 1744 — Джузэпэ Гварнэры, італьянскі скрыпічны майстра
* 1836 — Арэст Кіпрэнскі, расейскі мастак, графік і жывапісец, майстра партрэту
* 1849 — Фрыдэрык Шапэн, польскі кампазытар і піяніст
* 1887 — Густаў Кірхгоф, нямецкі фізык
* 1978 — Джавані Гронкі, італьянскі палітык, прэзыдэнт Італіі з 1955 па 1962 год
* 1994 — Зоя Коўш, беларуская грамадзка-палітычная дзяячка
* 2005 — Васіль Гроднікаў, беларускі журналіст, пазаштатны карэспандэнт «Народнай Волі»

## Сьвяты
* Міжнародны дзень барацьбы за зьнішчэньне галечы
* Дзень Рэспублікі Паўночная Асэтыя-Аланія
* Кітай, Ганконг — фэстываль Чанг Юнг
* Малаві — Дзень маці